TARYBOS SPRENDIMAS
2006 m. kovo 13 d.
dėl Bendrijos prisijungimo prie Jungtinių Tautų Europos ekonominės komisijos taisyklės Nr. 55 dėl autotraukinių mechaninio sukabinimo įtaisų sudedamųjų dalių patvirtinimo nuostatų
(tekstas svarbus EEE)
(2006/444/EB)
EUROPOS SĄJUNGOS TARYBA,
atsižvelgdama Europos bendrijos steigimo sutartį,
atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas) (1), ypač į jo 3 straipsnio 3 dalį ir 4 straipsnio 2 dalies antrą įtrauką,
atsižvelgdama į Komisijos pasiūlymą,
atsižvelgdama į Europos Parlamento pritarimą (2),
kadangi:
(1)
Standartiniai Taisyklės Nr. 55 (3) dėl autotraukinių mechaninio sukabinimo įtaisų sudedamųjų dalių patvirtinimo nuostatų reikalavimai yra skirti pašalinti technines prekybos kliūtis Susitariančiosioms Šalims prekiaujant motorinėmis transporto priemonėmis ir užtikrinti aukštą saugos ir apsaugos lygį eksploatuojant transporto priemones.
(2)
Taisyklė Nr. 55 nebuvo įtraukta į Sprendimo 97/836/EB II priedą, nes Bendrijai prisijungiant prie Pataisyto 1958 m. susitarimo ta taisyklė neatitiko Bendrijos techninių reikalavimų ir specifikacijų.
(3)
Atsižvelgiant į vėlesnius pakeitimus, Taisyklė Nr. 55 turėtų būti įtraukta į Bendrijos motorinių transporto priemonių tipo patvirtinimo sistemą,
NUSPRENDĖ:
1 straipsnis
1. Bendrija taiko Jungtinių Tautų Europos ekonominės komisijos taisyklę Nr. 55 dėl autotraukinių mechaninio sukabinimo įtaisų sudedamųjų dalių patvirtinimo nuostatų.
2. Taisyklės tekstas pridedamas prie šio sprendimo.
2 straipsnis
Taisyklė Nr. 55 tampa Bendrijos motorinių transporto priemonių tipo patvirtinimo sistemos dalimi.
3 straipsnis
Komisija apie šį sprendimą praneša Jungtinių Tautų Generaliniam sekretoriui.
Priimta Briuselyje, 2006 m. kovo 13 d.